**Lokalaftale om adgang til OP til 80% arbejdstidsnedsættelse i forbindelse med midlertidig arbejdsfordeling grundet COVID-19**

Nedenstående parter har dags dato med henvisning til organisationsaftale af 20. januar 2021 om adgang til op til 80 % arbejdstidsnedsættelse i forbindelse med midlertidig arbejdsfordeling grundet COVID-19 samt § 8, stk. 7, i Industri- og VVS-overenskomsten aftalt følgende:

Der er enighed om, at arbejdstiden kan nedsættes med op til 80 % i forhold til den enkelte medarbejders aftalte arbejdstid for medarbejdere omfattet af den midlertidige arbejdsfordelingsordning.

Når arbejdstiden nedsættes med mere end 50 %, skal arbejdstidsnedsættelsen placeres på hele dage.

Lokalaftalen skal sendes til TEKNIQ Arbejdsgiverne og Dansk Metal/3F/Blik- og Rørarbejderforbundet til orientering i det omfang, de respektive forbund har medlemmer omfattet af arbejdsfordelingen. Dette skal ske samtidig med, at Jobcenteret orienteres herom.

Manglende fremsendelse af lokalaftalen vil betyde, at arbejdsfordelingen ikke kan iværksættes for så vidt angår nedsættelse af arbejdstiden med mere end 50 %.

Aftalen bortfalder uden yderligere varsel ved ophøret af den etablerede arbejdsfordeling.

|  |  |  |
| --- | --- | --- |
| Dato: |  | Dato: |
|  |  |  |
| **for virksomheden:** |  | **Som tillidsrepræsentant(er) for det eller de respektive forbund:**  [hvor der ikke er valgt en tillidsrepræsentant:]  **Som repræsentant(er) for den eller de respektive lokalafdelinger i Dansk Metal og/eller lokalafdelinger i 3F og/eller kredse i Blik & Rør** |
|  |  |  |
|  |  |  |
|  |  |  |
|  |  |  |
|  |  |  |
| *[navn]* |  | *[navn]* |
|  |  |  |
|  |  |  |